Jacob Zuma in hospitaal opgeneem | Maroela Media
Oudpres. Jacob Zuma is Vrydagoggend in 'n hospitaal opgeneem vir mediese waarneming.
Volgens Singabakho Nxumalo, woordvoerder van die departement van korrektiewe dienste, het 'n roetine-waarneming daartoe gelei dat Zuma gehospitaliseer is.
"As 'n voormalige president vereis die gesondheidsbehoeftes van Zuma die betrokkenheid van die Suid-Afrikaanse militêre gesondheidsdienste. Dit is die geval sedert hy in Estcourt-gevangenis opgeneem is." Geen verdere besonderhede is bekend gemaak nie.
Zuma dien 15 maande tronkstraf uit weens die minagting van 'n hofbevel om voor die Zondo-kommissie na staatskaping te getuig.
Zuma is veronderstel om volgende week in die hooggeregshof in Pietermaritzburg te verskyn vir sy korrupsieverhoor. Dit kom nadat die hooggeregshof Zuma se aansoek om self in die hof te wees toegestaan het.
Snaaks dit het nie lankal gebeur nie.Die lot is so voorspelbaar.
moet ek nou lag of huil, ek weet dit klink dalk nie van pas nie
En dit kom as 'n verassing ? Rook en spieels , en almal is deel daarvan .
Gedink dit gaan net n kwessie van tyd wees voor dit gebeur.
Jip, volgende week moet hy in die hof verskyn wat nou heel waarskynlik nie sal gebeur nie omdat hy seker nou vir 'n lang tydperk in die hospitaal sal wees. Net nog een van sy tricks.